**R O M Â N I A** *(nu produce efecte juridice)\**

**JUDEȚUL MUREȘ**

**MUNICIPIUL TÂRGU MUREȘ PRIMAR**

**Administrația Domeniului Public Soós Zoltán**

**Biroul Juridic**

**Nr**. 89828/12946/16.11.2022

**R E F E R A T D E A P R O B A R E**

***privind modificarea Anexei nr. 1 la Hotărârea de Consiliu Local nr. 403/21.12.2021 taxe speciale și tarife, aplicate de către Serviciul Public-Administrația Domeniului Public, pentru anul 2022, precum și instituirea unor sancțiuni contravenționale, aplicabile acestora, respectiv crt. XX alin. 1***

Prin HCL nr. 403/21.12.2021 s- au aprobat *taxele speciale și tarifele, aplicate de către Serviciul Public-Administrația Domeniului Public, pentru anul 2022, precum și instituirea unor sancțiuni contravenționale, aplicabile acestora*

*Potrivit nr. crt. XX , alin. 1 din Anexa nr. 1 , este instituită următoarea taxă:*

|  |  |  |
| --- | --- | --- |
| *XX* | 1) Taxă enerat de colectare și transport deşeuri, pentru persoanele juridice care nu au încheiat contract cu operatorul de salubritate | 2 906 lei/ m3 / punct de lucru /sediu/lună |
|  | NOTĂ: 1)Taxa enerat pentru colectare și transport deșeuri, pentru persoanele juridice, care nu au încheiat contract cu operatorul de salubritate autorizat, pentru cantitatea de deșeuri enerate, se datorează de către proprietarul sau locatarul imobilului, persoană juridică. |  |

Prin prezenta hotărâre propunem modificarea ***nr. crt. XX alin. 1 care va avea următorul conținut:***

|  |  |  |
| --- | --- | --- |
| XX | 1) **Taxă specială de salubrizare pentru persoanele noncasnice** | **592,07 lei tonă** |
| Notă | ***1)Cuantumul taxei speciale de salubritate pentru persoanele noncasnice va fi stabilit prin raportarea cantităților de deșeuri colectate și cântărite de către operatorul de salubritate.*** |  |
| Notă: | ***1)Termenul de încasare este 31.01.2023*** |  |

Instituirea taxei speciale de salubrizare ca mecanism de finanțare a Sistemului de Management Integrat al Deșeurilor Solide din județul Mures *(SMIDS Mureș)* este prevăzută în Cererea de finanțare și Analiză Instituțională, anexe ale Contractului de finanțare nr. 99065 din 30.06.2010 pentru proiectul SMIDS Mureș.

Taxa specială de salubrizare în județul Mures s-a constituit pentru susținerea, din veniturile realizate prin aplicarea ei și prin utilizarea integrală a acestora, a următoarelor activități ale serviciului de salubrizare:

* colectarea separată şi transportul separat al deșeurilor municipale și al deșeurilor similare *(provenind din activități comerciale din industrie și instituții)*, inclusiv fracții, colectate separat, fără a aduce atingere fluxului de deșeuri de echipamente electrice și electronice, baterii și acumulatori; sunt incluse aici şi deşeurile periculoase, menajere şi deşeurile voluminoase colectate în cadrul campaniilor de colectare;
* sortarea/transferul deșeurilor municipale și deșeurilor similare prin infrastructura creată în cadrul proiectului SMID;
* administrarea Depozitului zonal de deșeuri.

La nivelul judeţului Mureș, Sistemul de Management Integrat al Deşeurilor s-a realizat etapizat – astfel, în cadrul activităţilor de colectare şi transport a deşeurilor municipale s-a început activitatea pe zonele 1,3,4,5,6 şi 7, iar zona 2 Târgu Mureş, a fost încheiat contractul cu noul operator pentru care s-a dat ordin de începere cu data de 04.11.2022.

Începând cu data de 05.11.2022, nivelul taxei se instituie raportat la cerinţele mai sus indicate, după cum urmează:

* Taxă utilizatori non-casnici: ***592,07 lei/tonă***.

Tinând cont de datele existente în acest moment precum şi de situaţia reală, este necesar modificarea taxei instituite prin hotărârea mai sus menționată.

Contractul de asociere pentru Proiectul *„Sistem de management integrat al deșeurilor în județul Mures”*, semnat de către reprezentanții tuturor unităților administrativ teritoriale din județ asociate în Asociația de Dezvoltare Intercomunitară ECOLECT MURES *(ADI Ecolect Mureș),* stipulează la art. 16 că, pentru asigurarea finanțării serviciilor de colectare, transport, sortare, compostare și depozitare, ***părțile convin de comun acord să stabilească, în condițiile legii, taxe speciale în sarcina beneficiarilor acestor servicii (utilizatori casnici și non casnici)***.

În spiritul celor invocate mai sus, a fost elaborat regulamentul de instituire si administrare a taxei speciale de salubrizare pentru finanțarea *„Sistemului de management integrat al deșeurilor solide menajere si similare din județul MURES”,* care şi îşi produce efectele, fiind aprobată şi taxa specială de salubritate pe anul 2020. Ulterior, prin prevederile art. 9, alin.(1), lit.c) din O.U.G. nr. 196/2005 privind fondul pentru mediu, s-a stabilit că administratorii de depozite trebuie să achite către A.F.M. contribuția pentru economia circulară pentru deșeurile municipale, deșeuri din construcții și desființări, destinate a fi eliminate prin depozitare.

Circumstanţele excepţionale care determină necesitatea derulării acestui act administrativ sunt date de următoarele considerente :

* prevederile art. 9, alin. (1), lit.c) din O.U.G. nr. 196/2005 privind fondul pentru mediu, prin care se prevede faptul că administratorii de depozite trebuie să achite către A.F.M. contribuția pentru economia circulară pentru deșeurile municipale, deșeuri din construcții și desființări, destinate a fi eliminate prin depozitare, în cuantumul prevăzut în anexa nr. 2 a ordonanței. În conformitate cu această anexă, nivelul acestei contribuții este de 80 lei/tonă. În acest sens, în cursul anului 2020, a fost adoptată la nivelul autorităţii publice judeţene şi a consiliilor locale o hotărâre privind aprobarea Regulamentului de instituire și administrare a taxei speciale de salubrizare pentru finanţarea sistemului de management integrat al deşeurilor solide menajere și similare în judeţul Mureş.
* art.17 alin. (5), lit. j) din Ordonanța de Urgență nr. 92/2021 privind regimul deșeurilor, instituie autorităților administrației publice locale ale unităților administrativ-teritoriale obligația de include această contribuție în taxă;
* Art. 7 alin. 12 din Legea nr. Nr. 52/2003 din 21 ianuarie 2003 Republicată privind transparenţa decizională în administraţia publică

Având în vedere cele de mai sus, propunem spre aprobare prezentul proiectul de hotărâre *modificarea Anexei nr. 1 la Hotărârea de Consiliu Local nr. 403/21.12.2021 taxe speciale și tarife, aplicate de către Serviciul Public-Administrația Domeniului Public, pentru anul 2022, precum și instituirea unor sancțiuni contravenționale, aplicabile acestora, respectiv crt. XX alin. 1.*

**Administrației Domeniului Public**

**Director A.D.P.**

**ing. Moldovan Florian**

*\*Actele administrative sunt hotărârile de Consiliu Local care intră în vigoare și produc efecte juridice după îndeplinirea condițiilor prevăzute de art. 129 și art.139 din O.U.G. nr. 57/2019 privind Codul Administrativ*

**ROMÂNIA Proiect**

**JUDEȚUL MUREȘ** (nu produce efecte juridice\*)

**CONSILIUL LOCAL MUNICIPAL TÂRGU MUREȘ**

**PRIMAR**

**Soós Zoltán**

**H O T Ă R Â R E A nr. \_\_\_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2022**

***privind modificarea Anexei nr. 1 la Hotărârea de Consiliu Local nr. 403/21.12.2021 taxe speciale și tarife, aplicate de către Serviciul Public-Administrația Domeniului Public, pentru anul 2022, precum și instituirea unor sancțiuni contravenționale, aplicabile acestora, respectiv crt. XX alin. 1***

**Având în vedere:**

a) Referatul de aprobare nr. 89828/12946/16.11.2022 inițiat de Primar prin Serviciul Public AdministrațiaDomeniului Public *privind modificarea Anexei nr. 1 la Hotărârea de Consiliu Local nr. 403/21.12.2021 taxe speciale și tarife, aplicate de către Serviciul Public-Administrația Domeniului Public, pentru anul 2022, precum și instituirea unor sancțiuni contravenționale, aplicabile acestora, respectiv crt. XX alin. 1,*

b) Raportul Comisiilor de specialitate din cadrul Consiliului local municipal Târgu Mureș;

c) Raportul Direcției Juridice, Contecios Administrativ și Administrație Publică Locală;

d) Raportul Direcției Fiscală Locală.

**În conformitate cu prevederile:**

* art. 30 din Legea nr. 273/2006 privind finanţele publice locale, cu modificările şi completările ulterioare;
* art. 6, alin. (1), lit. k), art. 26 alin. (1) şi (4) din Legea nr. 101/2006 a serviciului de salubrizare a localităţilor, republicată, cu modificările şi completările ulterioare;
* art. 17, alin. (5) lit. j) din Ordonanța de Urgență nr. 92/2021 privind regimul deșeurilor, cu modificările și completările ulterioare;
* art. 454 lit. g) și art. 484 alin (1) - (3) din Legea nr. 227/2015 privind Codul fiscal, cu modificările şi completările ulterioare;
* art. 8, alin.(3), lit. j) și k) din Legea nr. 51/2006 privind serviciile comunitare de utilităţi publice, republicată, cu modificările şi completările ulterioare;
* art. 9 alin. (1) lit c) din O.U.G. nr. 196/2005, privind Fondul pentru mediu, cu modificările și completările ulterioare;
* HCJ Mureș nr. 2/26.01.2022 privind aprobarea nivelului taxei speciale de salubrizare pentru finanțarea Sistemului de Management Integrat al Deșeurilor Solide Menajere și Similare în județul Mureș, pe anul 2022;
* Art. 7 alin.(13) din Legea nr. Nr. 52/2003 din 21 ianuarie 2003 Republicată privind transparenţa decizională în administraţia publică

**În temeiul** art. 129 alin. (1), alin. (2) lit. b) și d), alin. (4), lit. c), alin. (7), lit. n), ale art. 139 alin. (1), alin. (3), lit. c) și art. 196, alin. (1), lit. a) din O.U.G. nr. 57/2019 privind Codul Administrativ, cu modificările și completările ulterioare,

**H o t ă r ă ș t e:**

**Art. 1.** **Se aprobă modificarea Anexei nr. 1 la Hotărârea de Consiliu Local nr. 403/21.12.2021 taxe speciale și tarife, aplicate de către Serviciul Public-Administrația Domeniului Public, pentru anul 2022, precum și instituirea unor sancțiuni contravenționale, aplicabile acestora, respectiv crt. XX alin. 1 :**

1. Crt. XX din Anexa nr. 1 la HCL nr. 403/21.12.2021 se modifică și va avea următorul cuprins:

|  |  |  |
| --- | --- | --- |
| XX | 1) **Taxă specială de salubrizare pentru persoanele noncasnice.** | **592,07 lei tonă** |
| Notă | ***1)Cuantumul taxei speciale de salubritate pentru persoanele noncasnice va fi stabilit prin raportarea cantităților de deșeuri colectate și cântărite de către operatorul de salubritate*** |  |
| Notă: | ***1)Termenul de încasare este 31.01.2023*** |  |

**Art. 2.** Restul prevederilor cuprinse în HCL nr. 403/21.12.2021 rămân nemodificate.

**Art. 3.** Cu aducerea la îndeplinire a prevederilor prezentei hotărâri se încredinţează Executivul Municipiului Tg. Mureş prin Serviciul Public Administraţia Domeniului Public și Direcția Fiscală Locală.

**Art. 4.** În conformitate cu prevederile art. 252, alin. (1), lit. c) și art. 255 din O.U.G.nr. 57/2019 privind Codul Administrativ, precum și ale art. 3 alin. 1 din Legea 554/2004 Legea contenciosului administrativ, prezenta Hotărâre se înaintează Prefectului județului Mureș pentru exercitarea controlului de legalitate.

**Art. 5.** Prezenta hotărâre se comunică:

* Serviciului Public Administraţiei Domeniului Public;
* Direcției Fiscală Locală.

**Viză de legalitate**

**p. Secretar General**

**al Municipiului Târgu Mureș**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**